ועדת הכלכלה, כנסת 16, פרוטוקול מספר 62, 2003-08-03 00:00

שלום שמחון: לפי התקנון, צריך לקיים הצבעה על הסכמתכם לדיון חוזר.

שלום שמחון: כולם הצביעו בעד, אי לכך אני פותח את הדיון בנושאים: 1 – לא הצבענו בנושא "השירות הבולאי" ולכן נצביע קודם עליו.

שלום שמחון: תקנות רשות הדואר (דרכי השירות הבולאי) (תיקון) , התשס"ג 2003.

שלום שמחון: מי נגד?

שלום שמחון: 0 מי נמנע?

שלום שמחון: 0 התקבל.

שלום שמחון: 2 – חוסר הבהירות לגבי מה קורה בתקופת הביניים, אם נניח ובעוד שנה וחצי הממשלה לא תגיע לתעריפים חדשים ולשינויים ברשות הדואר.

שלום שמחון: כפי שאני הבנתי את הדברים, ומסתבר שאני לא הבנתי אותם, אנחנו לא הצבענו על הצעתה של היועצת המשפטית לועדה, על כך שהיה והממשלה לא תגיע לתעריף חדש, לא ייווצר מצב של חלל אלא חוזרים לתעריפים שהיו ערב האישור שלנו היום.

שלום שמחון: כלומר, זה לא יהיה 1.30 שקל אלא יחזור חזרה ל- 1.20 שקל.

אתי בנדלר: קיימות שתי גרסאות, ואני אקרא את הנוסח החדש של התקנות.

אתי בנדלר: התקנות ייקראו תקנות רשות הדואר (תשלומים בעד שירותי הרשות לפי סעיף 37(א) לחוק) (הוראת שעה), התשס"ג 2003.

אתי בנדלר: 1 – תשלומים בעד שירותי רשות הדואר – הוראת שעה התשלום שיוטל על כל אחד משירותי רשות הדואר המפורטים, בתוספת לחוק יהיה, בתקופה שמיום כ' באב התשס"ג (18 באוגוסט 2003), ועד ליום י"ט בטבת התשס"ה (31 בדצמבר 2004), בשיעור שנקבע להלן בתוספת, לצד אותו שירות.

אתי בנדלר: 2 – אי תחולת תקנות התשס"ב בתקופת הוראת השעה בתקופה האמורה בתקנה 1, תקנות רשות הדואר, (תשלומים בעד שירותי הרשות לפי סעיף 37(א) לחוק), התשס"ב 2002, לא יחולו.

אתי בנדלר: 3 – תחילה תחילתן של תקנות אלה ביום ט"ז באב התשס"ג (14 באוגוסט 2003).

אתי בנדלר: ואז תבוא התוספת כפי שצורפה בתקנון.